pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เปิดการประชุมเชิงปฏิบัติการสำนักงานยุติธรรมจังหวัด เพื่อการขับเคลื่อนงานแก้ไขปัญหาจังหวัดชายแดนภาคใต้ ครั้งที่ ๒/๒๕๖๒
วันอาทิตย์ที่ 22 กันยายน 2562
รองปลัดกระทรวงยุติธรรม เปิดการประชุมเชิงปฏิบัติการสํานักงานยุติธรรมจังหวัด เพื่อการขับเคลื่อนงานแก้ไขปัญหาจังหวัดชายแดนภาคใต้ ครั้งที่ ๒/๒๕๖๒
พันตํารวจโท พงษ์ธร ธัญญสิริ รองปลัดกระทรวงยุติธรรมรองปลัดกระทรวงยุติธรรม เปิดการประชุมเชิงปฏิบัติการสํานักงานยุติธรรมจังหวัด เพื่อการขับเคลื่อนงานแก้ไขปัญหาจังหวัดชายแดนภาคใต้ ครั้งที่ ๒/๒๕๖๒
ในวันพฤหัสบดีที่ ๑๙ กันยายน ๒๕๖๒ เวลา ๐๙.๐๐ น. ณ โรงแรมเซ็นทารา หาดใหญ่ อําเภอหาดใหญ่ จังหวัดสงขลา พันตํารวจโท พงษ์ธร ธัญญสิริ รองปลัดกระทรวงยุติธรรม เป็นประธานพิธีเปิดการประชุมเชิงปฏิบัติการสํานักงานยุติธรรมจังหวัดเพื่อการขับเคลื่อนงานแก้ไขปัญหาจังหวัดชายแดนภาคใต้ ครั้งที่ ๒/๒๕๖๒ โดยมีนางสาวพัชรศรี ศรีเมือง ผู้อํานวยการกองยุทธศาสตร์และแผนงาน นางสาววันรพี ขาวสะอาด หัวหน้ากลุ่มงานนโยบายและยุทธศาสตร์ด้านความมั่นคง และผู้แทนจากสํานักงานยุติธรรมจังหวัดในพื้นที่จังหวัดชายแดนภาคใต้เข้าร่วมฯ เพื่อหารือแลกเปลี่ยนข้อมูลประเด็นกรอบการดําเนินงานระดับนโยบายที่เกี่ยวข้องกับการแก้ไขปัญหาจังหวัดชายแดนภาคใต้ และการสนับสนุนศูนย์ยุติธรรมชุมชนให้มีศักยภาพในการอํานวยความยุติธรรมในพื้นที่ได้อย่างเต็มที่
ในโอกาสนี้ พันตํารวจโท พงษ์ธรฯ กล่าวว่า “เราต้องทํางานให้ประชาชนเชื่อมั่น เชื่อถือ และศรัทธาด้วยความจริง (Trust by Truth)” รวมทั้งได้มอบนโยบายและข้อเสนอแนะการขับเคลื่อนการแก้ไขปัญหาจังหวัดชายแดนภาคใต้ของสํานักงานยุติธรรมจังหวัดและศูนย์ยุติธรรมชุมชน ประจําปีงบประมาณ พ.ศ. ๒๕๖๓
รัฐบาลไทย-ข่าวทำเนียบรัฐบาล-EEC เปิดประวัติศาสตร์ลงทุนโครงสร้างพื้นฐานของประเทศ  เดินหน้าเซ็นสัญญารถไฟความเร็วสูงเชื่อมสามสนามบิน
วันพฤหัสบดีที่ 24 ตุลาคม 2562
EEC เปิดประวัติศาสตร์ลงทุนโครงสร้างพื้นฐานของประเทศ  เดินหน้าเซ็นสัญญารถไฟความเร็วสูงเชื่อมสามสนามบิน
EEC เปิดประวัติศาสตร์ลงทุนโครงสร้างพื้นฐานของประเทศ เดินหน้าเซ็นสัญญารถไฟความเร็วสูงเชื่อมสามสนามบิน
วันนี้ (24 ต.ค. 2562) พล.อ. ประยุทธ์ จันทร์โอชา นายกรัฐมนตรี เป็นประธานในพิธีลงนามสัญญาร่วมลงทุนโครงการรถไฟความเร็วสูงเชื่อมสามสนามบิน (ดอนเมือง - สุวรรณภูมิ – อู่ตะเภา) ระหว่าง การรถไฟแห่งประเทศไทย (รฟท.) โดยนายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตําแหน่งผู้ว่าการรถไฟแห่งประเทศไทย และบริษัท รถไฟความเร็วสูงสายตะวันออกเชื่อมสามสนามบิน จํากัด (กลุ่มกิจการร่วมค้าบริษัทเจริญโภคภัณฑ์โฮลดิ้ง จํากัด และพันธมิตร) โดยนายศุภชัย เจียรวนนท์ ประธานคณะผู้บริหาร เครือเจริญโภคภัณฑ์ และพิธีลงนามบันทึกความเข้าใจเพื่อสนับสนุนโครงการรถไฟความเร็วสูงเชื่อมสามสนามบิน ร่วมกับสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) โดยนายคณิศ แสงสุพรรณ เลขาธิการ สกพอ.
การลงนามสัญญา ฯ ครั้งนี้ จะเป็นก้าวสําคัญของการพัฒนาโครงสร้างพื้นฐานของประเทศไทย ภายใต้การกํากับดูแลอย่างรัดกุมของคณะกรรมการนโยบายเขตพัฒนาพิเศษภาคตะวันออก และนับเป็นครั้งแรกของรัฐบาลที่ได้ผลักดันโครงการรถไฟความเร็วสูงในรูปแบบร่วมทุนระหว่างภาครัฐ และเอกชน (PPP) ที่มีมูลค่าสูงถึง 224,544 ล้านบาท โดยที่ประเทศไทยจะได้ประโยชน์สูงสุดจากข้อตกลงสัญญาสัมปทาน ร่วมลงทุน 50 ปี อีกทั้งทรัพย์สินทั้งหมดจะเป็นกรรมสิทธิ์ของรัฐเมื่อสิ้นสุดสัญญา
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานเปิดงาน “ดิจิทัลทรานส์ฟอร์เมชั่น สัญจร 2017” จ.ลำปาง
วันจันทร์ที่ 6 พฤศจิกายน 2560
ปลัดกระทรวงดิจิทัลฯ เป็นประธานเปิดงาน “ดิจิทัลทรานส์ฟอร์เมชั่น สัญจร 2017” จ.ลําปาง
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงานคาราวาน “ดิจิทัลทรานส์ฟอร์เมชั่น สัญจร 2017” จังหวัดลําปาง ซึ่งกระทรวงดิจิทัลฯ จัดทําโครงการดังกล่าวขึ้น เพื่อส่งเสริมการขับเคลื่อนประเทศไทยก้าวสู่ยุคเศรษฐกิจและสังคมดิจิทัล โดยเล็งเห็นความสําคัญในการสร้างความรู้ความเข้าใจเรื่องการพัฒนาเศรษฐกิจดิจิทัลที่ตรงกันของทุกภาคส่วน พร้อมส่งเสริมให้ประชาชนได้ตระหนักถึงความสําคัญของเศรษฐกิจดิจิทัลในมิติต่างๆ ทั้งเศรษฐกิจ สังคม สาธารณสุข และการศึกษา ตลอดจนเตรียมพร้อมรับการเปลี่ยนผ่านสู่ยุคเศรษฐกิจและสังคมดิจิทัล ผลักดันเศรษฐกิจของประเทศให้มีความแข็งแกร่งในอนาคต เพื่อพัฒนาประเทศอย่างยั่งยืน ซึ่งภายในงานฯ ได้มีการจัดแสดงนิทรรศการให้ความรู้โดยใช้เทคโนโลยี AR และ Multi Vision TV สร้างความน่าสนใจ การสัมมนาโดยวิทยากรผู้เชี่ยวชาญด้านเศรษฐกิจดิจิทัล การทําตลาดออนไลน์ หรือ e-Commerce เพื่อให้ความรู้แก่ประชาชน รวมทั้งให้ความรู้ด้านการใช้สื่อออนไลน์ในเชิงสร้างสรรค์ และประสบการณ์ด้านการขายสินค้าผ่านอินเทอร์เน็ต ทั้งนี้ นายศรีโรจน์ นิมมานพัชรินทร์ รองผู้ว่าราชการจังหวัดลําปาง และพี่น้องประชาชนชาวลําปาง ให้การต้อนรับและเข้าร่วมกิจกรรมฯอย่างอบอุ่น เมื่อวันที่ 4 พฤศจิกายน 2560 ณ ลานกิจกรรม ศูนย์การค้าเซ็นทรัลพลาซ่า จังหวัดลําปาง
*************************
รัฐบาลไทย-ข่าวทำเนียบรัฐบาล-ผู้บริหาร ข้าราชการ สธ.วางพวงมาลาถวายราชสักการะพระบรมราชชนก ในวันมหิดล
วันจันทร์ที่ 24 กันยายน 2561
ผู้บริหาร ข้าราชการ สธ.วางพวงมาลาถวายราชสักการะพระบรมราชชนก ในวันมหิดล
ผู้ช่วยรัฐมนตรีประจํากระทรวงสาธารณสุข นําข้าราชการ เจ้าหน้าที่กระทรวงสาธารณสุข วางพวงมาลาถวาย
ราชสักการะ และถวายสดุดีสมเด็จพระมหิตลาธิเบศร อดุลยเดชวิกรม พระบรมราชชนกพระบิดาแห่งการแพทย์แผนปัจจุบันของไทย เนื่องในวันมหิดล
ผู้ช่วยรัฐมนตรีประจํากระทรวงสาธารณสุข นําข้าราชการ เจ้าหน้าที่กระทรวงสาธารณสุขวางพวงมาลาถวายราชสักการะ และถวายสดุดีสมเด็จพระมหิตลาธิเบศร อดุลยเดชวิกรมพระบรมราชชนกพระบิดาแห่งการแพทย์แผนปัจจุบันของไทย เนื่องในวันมหิดล
วันนี้ (24กันยายน2561) เวลา07.00น.ณบริเวณลานพระราชานุสาวรีย์ สมเด็จพระมหิตลาธิเบศร อดุลยเดชวิกรมพระบรมราชชนกและสมเด็จพระศรีนครินทราบรมราชชนนี อยู่บนแท่นฐานเดียวกันกระทรวงสาธารณสุขจ.นนทบุรีนายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข นําคณะผู้บริหารระดับสูง ข้าราชการเจ้าหน้าที่กระทรวงสาธารณสุขรวมทั้งผู้แทนหน่วยงาน มูลนิธิ สมาคม องค์กรต่างๆวางพวงมาลาถวายราชสักการะพระราชานุสาวรีย์สมเด็จพระมหิตลาธิเบศรอดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันมหิดล ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรมพระบรมราชชนก ตรงกับวันที่ 24กันยายนทุกปี
นายแพทย์ธวัชกล่าวสดุดีว่าสมเด็จพระมหิตลาธิเบศร อดุลยเดชวิกรม พระบรมราชชนกทรงมีคุณูปการต่อประเทศชาติ ในฐานะ “พระบิดาแห่งการแพทย์แผนปัจจุบันของไทย” พระองค์ทรงเสริมสร้างความเป็นปึกแผ่นให้แก่โรงเรียนแพทย์ อีกทั้งได้ทรงพัฒนาการเรียนการสอน ตลอดจนการผลิตแพทย์ให้เป็นไปอย่างมีประสิทธิภาพ อันเป็นการวางรากฐานแก่การแพทย์ และการสาธารณสุขของไทย ให้เจริญก้าวหน้าทัดเทียมอารยประเทศในกาลต่อไป นอกจากนี้ พระองค์ยังทรงมีพระอัจฉริยภาพในด้านต่างๆ อาทิ การศึกษา การต่างประเทศ การทหารเรือ และศิลปะ อันเป็นรากฐานของมรดกอันล้ําค่า ที่พระองค์ทรงมอบไว้ให้แก่ชาวไทยจวบจนปัจจุบัน
กระทรวงสาธารณสุขในฐานะที่เป็นหน่วยงานหลักด้านการแพทย์และการสาธารณสุขของประเทศ ได้ขอพระราชทานพระบรมราชานุญาตจัดสร้างพระราชานุสาวรีย์สมเด็จพระมหิตลาธิเบศรอดุลยเดชวิกรม พระบรมราชชนก และสมเด็จพระศรีนครินทราบรมราชชนนีอยู่บนแท่นฐานเดียวกัน ขึ้นในบริเวณกระทรวงสาธารณสุขเพื่อน้อมเกล้าน้อมกระหม่อมถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร ให้เป็นอนุสรณ์สถิตแห่งความรักเทิดทูน และน้อมรําลึกถึงพระมหากรุณาธิคุณอีกทั้งเป็นการเทิดพระเกียรติและน้อมถวายพระเกียรติคุณของทั้งสองพระองค์
************************************** 24 กันยายน 2561
รัฐบาลไทย-ข่าวทำเนียบรัฐบาล-“ยุติธรรม” พิจารณาค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา
วันพฤหัสบดีที่ 26 เมษายน 2561
“ยุติธรรม” พิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา ครั้งที่ ๔/๒๕๖๑
ในวันพฤหัสบดีที่ ๒๕ เมษายน ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทน และค่าใช้จ่ายแก่จําเลยในคดีอาญา ครั้งที่ ๔/๒๕๖๑
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔
และที่แก้ไขเพิ่มเติม (ฉบับที่ ๒) พ.ศ.๒๕๕๙
ทั้งนี้ คณะกรรมการฯ ได้พิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
แบ่งเป็น ๑) พิจารณาอุทธรณ์คําวินิจฉัยของคณะอนุกรรมการฯ กรณีผู้เสียหาย
๒) พิจารณาอุทธรณ์คําวินิจฉัยของคณะอนุกรรมการฯ กรณีจําเลย
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
กรรมการผู้ทรงคุณวุฒิ และเจ้าหน้าที่ที่เกี่ยวข้อง เข้าร่วมประชุม
รัฐบาลไทย-ข่าวทำเนียบรัฐบาล-ไทยกระชับความร่วมมือเอเปค พัฒนาทรัพยากรมนุษย์รองรับอนาคตการทำงานในยุคดิจิทัล
วันพฤหัสบดีที่ 18 พฤษภาคม 2560
ไทยกระชับความร่วมมือเอเปค พัฒนาทรัพยากรมนุษย์รองรับอนาคตการทํางานในยุคดิจิทัล
ก.แรงงาน ร่วมการประชุมหารือด้านนโยบายระดับสูง ภายใต้กรอบความร่วมมือเอเปค การพัฒนาทรัพยากรมนุษย์ในยุคดิจิทัล แลกเปลี่ยนเรียนรู้นโยบายการพัฒนาทรัพยากรมนุษย์ในมิติการสร้างแนวคิดเกี่ยวกับอนาคตการทํางานในยุคดิจิทัล และนโยบายด้านตลาดแรงงาน การฝึกอบรม
เมื่อวันที่ 15 พฤษภาคม 2560 นายสุทธิ สุโกศล ผู้ตรวจราชการกระทรวงแรงงาน เป็นหัวหน้าคณะผู้แทนไทยเข้าร่วมการประชุมหารือด้านนโยบายระดับสูง ภายใต้กรอบความร่วมมือเอเปค เรื่อง‘การพัฒนาทรัพยากรมนุษย์ในยุคดิจิทัล’ ณ ศูนย์ประชุมแห่งชาติ กรุงฮานอย สาธารณรัฐสังคมนิยมเวียดนามโดยผู้เข้าร่วมประชุมประกอบด้วย ผู้แทนจากเขตเศรษฐกิจเอเปค สํานักเลขาธิการเอเปค และองค์การแรงงานระหว่างประเทศ ในส่วนคณะผู้แทนไทยประกอบด้วย ผู้แทนจากกระทรวงศึกษาธิการและสถาบันระหว่างประเทศเพื่อการค้าและการพัฒนา (องค์การมหาชน) โดยการประชุมดังกล่าวเป็นเวทีสําหรับผู้บริหารระดับสูงของเขตเศรษฐกิจเอเปคเพื่อแลกเปลี่ยนเรียนรู้นโยบายด้านการพัฒนาทรัพยากรมนุษย์ในมิติการสร้างแนวคิดเกี่ยวกับอนาคตของการทํางานในยุคดิจิทัล และนโยบายด้านตลาดแรงงาน การฝึกอบรมและการจัดการเรียนการสอนเพื่อสร้างทักษะ และการคุ้มครองทางสังคม
นายสุทธิ กล่าวว่า ประเทศไทยได้ให้ความสําคัญกับการพัฒนาทรัพยากรมนุษย์ในยุคดิจิทัล และการพัฒนาทักษะฝีมือเพื่อให้เท่าทันต่อเทคโนโลยีและเทียบเท่ามาตรฐานสากล โดยได้นําเทคโนโลยีมาใช้กําหนดทิศทางและพัฒนาการศึกษา การส่งเสริมการศึกษาด้านเทคนิคและอาชีวศึกษา การกําหนดทิศทางและการพัฒนากําลังคนให้มีทักษะที่จําเป็นต่อการก้าวสู่การทํางาน ตอบสนองกลไกความต้องการของตลาดแรงงาน สามารถเพิ่มผลิตภาพแรงงานไปสู่ Brain power พร้อมทั้งนําระบบดิจิทัลมาให้บริการในเรื่องศูนย์ข้อมูลแรงงานแห่งชาติ การหางาน และการตรวจสอบสิทธิประโยชน์ในยุคดิจิตอล ผ่านระบบโมบายแอปพลิเคชั่น (Mobile Application) เพื่อให้ได้งานที่ตรงกับทักษะฝีมือและตรงกับความต้องการ และประเทศไทยได้กําหนดทิศทางการรับรองหลักสูตร ตลอดจนระบบมาตรฐานฝีมือแรงงานแห่งชาติ (Nation qualification) รวมถึงกําหนดมาตรฐานฝีมือแรงงานในรูปแบบคณะกรรมการระดับชาติมารองรับ เพื่อให้ได้ค่าจ้างที่เป็นธรรมตามมาตรฐานฝีมือและความรู้ความสามารถ ในส่วนของการคุ้มครองทางสังคม ได้มีการขยายระบบประกันสังคมให้ครอบคลุมแรงงานทั้งในระบบและนอกระบบ ตลอดจนมีแนวทางการจัดตั้งกองทุนบําเหน็จบํานาญแห่งชาติ กองทุนสํารองเลี้ยงชีพ ซึ่งเป็นการออมระยะยาวเพื่อการเกษียณอายุการทํางานที่สร้างความมั่นคงในชีวิต สําหรับในส่วนของการป้องกันอาชญากรรมทางระบบคอมพิวเตอร์ ประเทศไทยให้ความสําคัญและพร้อมให้ความร่วมมืออย่างเต็มที่ในการป้องกันและปราบปรามอาชญากรรมทางไซเบอร์
--------------------------------------------------------
กองเผยแพร่และประชาสัมพันธ์ – ข่าว/
กลุ่มงานอาเซียน สํานักประสานความร่วมมือระหว่างประเทศ – ข้อมูล/
17 พฤษภาคม 2560
รัฐบาลไทย-ข่าวทำเนียบรัฐบาล-กรมทางหลวงเดินหน้าใช้ยางพาราในงานอำนวยความปลอดภัยบนถนน เพื่อช่วยเหลือเกษตรกรชาวสวนยาง สอดคล้องตามนโยบายของรัฐบาล ตั้งเป้า 9,000 ตัน ในปี 2561
วันพฤหัสบดีที่ 13 กรกฎาคม 2560
กรมทางหลวงเดินหน้าใช้ยางพาราในงานอํานวยความปลอดภัยบนถนน เพื่อช่วยเหลือเกษตรกรชาวสวนยาง สอดคล้องตามนโยบายของรัฐบาล ตั้งเป้า 9,000 ตัน ในปี 2561
กรมทางหลวง (ทล.) กระทรวงคมนาคม ดําเนินโครงการศึกษาวิจัยความเหมาะสมของการนํายางพารามาส่วนประกอบหลักของอุปกรณ์งานทางต่าง ๆ ที่นํามาใช้บนทางหลวงให้มีความปลอดภัย คุ้มค่า และช่วยลดงบประมาณของประเทศ รวมทั้งช่วยเหลือเกษตรกรชาวสวนยาง โดยตั้งเป้าหมายใช้น้ํายางดิบ
ปริมาณ 9,000 ตัน ในปี 2561
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้ดําเนินงานตามนโยบายรัฐบาล ด้านการช่วยเหลือเกษตรกรชาวสวนยาง และสร้างความยั่งยืนให้แก่ราคายางพารา ได้แก่ ส่งเสริมการใช้ยางพาราในหน่วยงานภาครัฐ การเพิ่มสัดส่วนการใช้ยางพาราภายในประเทศให้มากขึ้น และลดการส่งออกให้น้อยลง อันจะส่งผลให้ราคายางพาราในประเทศมีเสถียรภาพมากขึ้น ซึ่งในแต่ละปีราคายางพาราปรับตัวขึ้นลงตามปัจจัยแวดล้อม ทั้งนี้ ทล. ซึ่งเป็นหน่วยงานหลักด้านงานทาง ได้กําหนดแนวทางช่วยเหลือเกษตรกรชาวสวนยาง โดยดําเนินโครงการศึกษาวิจัยความเหมาะสมของการนํายางพารามาเป็นส่วนประกอบหลักผสมกับยางแอสฟัลต์ เพื่อเพิ่มความแข็งแรงทนทานให้กับวัสดุผิวทาง และการประยุกต์ใช้ยางพารารูปแบบอื่น ๆ ทั้งในงานทาง งานสะพาน และอุปกรณ์อํานวยความปลอดภัยบนทางหลวง เช่น แผ่นยางรองคอสะพาน ยางกรวยกั้นถนน เสาหลักนําทาง เป็นต้น โดยคํานึงถึงความปลอดภัย ความคุ้มค่าสูงสุด และช่วยประหยัดงบประมาณของประเทศ ซึ่ง ทล. ได้ตั้งเป้าหมายการใช้ยางพาราในปริมาณน้ํายางดิบ 9,000 ตัน ในปี 2561
สําหรับผลที่ได้รับจากโครงการดังกล่าว นอกจากจะดําเนินการตามนโยบายรัฐบาลด้านการส่งเสริมการนํายางพารามาประยุกต์ใช้ เพื่อให้ความช่วยเหลือเกษตรกรชาวสวนยางพาราให้มีชีวิตความเป็นอยู่ที่ดีขึ้นแล้ว จะช่วยเพิ่มมูลค่าวัตถุดิบยางพาราที่ผลิตได้ภายในประเทศ และส่งเสริมการพัฒนาด้านเศรษฐกิจและสังคมของประเทศด้วย
รัฐบาลไทย-ข่าวทำเนียบรัฐบาล-ก.อุตฯจับมือหอการค้าญี่ปุ่น และ JETRO จัดเวิร์คช้อป ให้ข้อมูลเชิงลึกสิทธิประโยชน์  และความก้าวหน้า EEC หวังกระตุ้น และดึงนักธุรกิจญี่ปุ่นร่วมลงทุนเพิ่มขึ้น
วันศุกร์ที่ 10 สิงหาคม 2561
ก.อุตฯจับมือหอการค้าญี่ปุ่น และ JETRO จัดเวิร์คช้อป ให้ข้อมูลเชิงลึกสิทธิประโยชน์  และความก้าวหน้า EEC หวังกระตุ้น และดึงนักธุรกิจญี่ปุ่นร่วมลงทุนเพิ่มขึ้น
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงานสัมมนาเชิงปฏิบัติการ Eastern Economic Corridor (EEC) Workshop ณ โรงแรมอนัตรา สยาม กรุงเทพฯ
วันนี้ (10 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงานสัมมนาเชิงปฏิบัติการ Eastern Economic Corridor (EEC) Workshop  โดยมี นายมิจิโนบุ ซึงาตะ ประธานหอการค้าญี่ปุ่น-กรุงเทพฯ, นายฺฮิโรกิ มิตสึมาตะ ประธานองค์การส่งเสริมการค้าต่างประเทศของญี่ปุ่น, ดร.คณิศ แสงสุพรรณ เลขาธิการสํานักงานคณะกรรมการนโยบายเขตพัฒนาพิเศษภาคตะวันออก และนางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน พร้อมนักลงทุนของญี่ปุ่น กว่า 100 ราย เข้าร่วมฟังการสัมมนา ณ โรงแรมอนัตรา สยาม กรุงเทพฯ
การสัมมนาครั้งนี้จัดให้กับนักลงทุนญี่ปุ่นที่มีความสนใจที่จะลงทุนในพื้นที่ ECC เพื่อเป็นการเตรียมความพร้อมและให้ข้อมูลเชิงลึกเกี่ยวกับสิทธิประโยชน์ รูปแบบการลงทุน พร้อมกันนี้ได้เผยถึงความก้าวหน้าในเรื่องการพัฒนาโครงสร้างพื้นฐานในเขตพัฒนาพิเศษภาคตะวันออก หรือ EEC โดยกระทรวงอุตสาหกรรมได้เชิญผู้บริหารระดับสูงจากหน่วยงานที่มีบทบาทสําคัญ จํานวน 4 หน่วยงานที่มีบทบาทสําคัญ ได้แก่ สํานักงาน BOI สํานักงาน EEC
การนิคมอุตสาหกรรมแห่งประเทศไทย และกรมสรรพากร เป็นวิทยากรให้ความรู้เกี่ยวกับการลงทุนในเขต EEC
รัฐบาลไทย-ข่าวทำเนียบรัฐบาล-กรมบัญชีกลางพร้อมให้ตรวจสอบข้อเท็จจริง
วันศุกร์ที่ 5 พฤษภาคม 2560
กรมบัญชีกลางพร้อมให้ตรวจสอบข้อเท็จจริง
ตามที่เลขาธิการภาคีเครือข่ายต่อต้านการทุจริตคอร์รัปชันของชาติ (ภตช.) และคณะ ยื่นหนังสือต่ออธิบดีดีเอสไอ ขอให้ตรวจสอบเจ้าหน้าที่ที่กํากับดูแลระบบ e-Bidding ของกรมบัญชีกลางอาจมีส่วนเกี่ยวข้องการขายข้อมูลให้เอกชนในการฮั้วประมูล
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่เลขาธิการภาคีเครือข่ายต่อต้านการทุจริตคอร์รัปชันของชาติ (ภตช.) และคณะ เดินทางยื่นหนังสือต่อ พ.ต.อ.ไพสิฐ วงศ์เมือง อธิบดีดีเอสไอ ขอให้ตรวจสอบเจ้าหน้าที่กระทรวงการคลังและกรมบัญชีกลางที่กํากับดูแลระบบ e-Bidding ของกรมบัญชีกลางอาจมีส่วนเกี่ยวข้องการขายข้อมูลให้เอกชนในการฮั้วประมูลแข่งขันราคาทางราชการ เกิดความเสียหายต่อประเทศอย่างมหาศาล รวมทั้งได้กล่าวอ้างอีกว่า มีนายหน้าอย่างน้อยไม่ต่ํากว่า 40 คน รวมถึงเจ้าหน้าที่ระดับชํานาญการบางคน เพราะจะมีเพียง 1-2 คนเท่านั้นที่ทราบรหัสเข้าระบบ e-Bidding และต้องมีคนสั่งการมาเนื่องจากไม่สามารถทําโดยพลการได้เด็ดขาด ขอให้ดีเอสไอตรวจสอบบัญชีทรัพย์สินเจ้าหน้าที่ที่เกี่ยวข้องทั้งในอดีตและปัจจุบัน
อธิบดีกรมบัญชีกลาง กล่าวว่า ขณะนี้กรณีดังกล่าวดีเอสไออยู่ระหว่างการสอบสวนข้อเท็จจริงจากผู้ต้องหาคดีฮั้วประมูล ซึ่งต้องรอผลของการสอบสวนที่ชัดเจนก่อน ในส่วนของกรมบัญชีกลางไม่ได้นิ่งนอนใจ ได้สั่งให้แต่งตั้งคณะกรรมการตรวจสอบข้อเท็จจริง โดยประกอบด้วยผู้ทรงคุณวุฒิจากภายนอกที่มีความรู้ ความเชี่ยวชาญด้านคอมพิวเตอร์ ร่วมเป็นกรรมการ ทั้งนี้ กรมบัญชีกลางพร้อมให้ความร่วมมือกับทางดีเอสไอ และกระทรวงยุติธรรมอย่างเต็มที่
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เปิดสัมมนาเสริมสร้างเครือข่ายคุ้มครองผู้บริโภคส่วนภูมิภาค
วันจันทร์ที่ 23 กันยายน 2562
รัฐมนตรีประจําสํานักนายกรัฐมนตรี เปิดสัมมนาเสริมสร้างเครือข่ายคุ้มครองผู้บริโภคส่วนภูมิภาค
รัฐมนตรีประจําสํานักนายกรัฐมนตรี เปิดสัมมนาเสริมสร้างเครือข่ายคุ้มครองผู้บริโภคส่วนภูมิภาค
วันนี้ (22 กันยายน 2562) เวลา 10.30 น. ณ ห้องประชุมสุวัจน์ ลิปตพัลลภ มหาวิทยาลัยราชภัฏ นครราชสีมา นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานเปิดสัมมนาเสริมสร้างเครือข่ายคุ้มครองผู้บริโภคในส่วนภูมิภาคและบรรยายพิเศษเรื่อง "นโยบายการคุ้มครองผู้บริโภคในส่วนภูมิภาค" โดยนายวิเชียร จันทรโณทัย ผู้ว่าราชการจังหวัดนครราชสีมา กล่าวต้อนรับ พลตํารวจตรีประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค กล่าวรายงาน โดยมีส่วนราชการ องค์กรปกครองส่วนท้องถิ่น กํานัน ผู้ใหญ่บ้าน นักเรียน นักศึกษา เครือข่ายภาคประชาชน และประชาชนในพื้นที่จังหวัด เข้าร่วมสัมมนา จํานวน 1,000 คน
รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค กล่าวว่า รัฐบาลได้กําหนดนโยบายที่เกี่ยวข้องกับการคุ้มครองผู้บริโภค เพื่อสร้างความเป็นธรรม การวางระบบการทํางานให้เป็นมาตรฐานสากล รวมทั้งคุ้มครองผู้บริโภคที่อยู่ในส่วนภูมิภาค ป้องกันไม่ให้ผู้ประกอบธุรกิจละเมิดสิทธิผู้บริโภค โดยสํานักงานคณะกรรมารคุ้มครองผู้บริโภค หรือ สคบ. มีหน้าที่ในการคุ้มครองผู้บริโภค โดยการรับเรื่องราวร้องทุกข์ ติดตาม สอดส่องพฤติกรรมของผู้ประกอบธุรกิจที่มีลักษณะเป็นการละเมิดสิทธิผู้บริโภค รวมทั้งการเผยแพร่ประชาสัมพันธ์ข้อมูล ข่าวสาร ความรู้ด้านการบริโภค ภายใต้นโยบายลดความเหลื่อมล้ํา สร้างความเป็นธรรมในทุกมิติ โดยมุ่งเน้นให้ สคบ.จังหวัด จัดทําแผนปฏิบัติการในระดับจังหวัดและระดับท้องถิ่น รวมทั้งปฏิบัติงานกับหน่วยงานที่เกี่ยวข้องกับการคุ้มครองผู้บริโภค สามารถตอบสนองความต้องการของประชาชนได้อย่างรวดเร็ว เป็นธรรมโปร่งใสและตรวจสอบได้ โดยยึดหลักประชาชนสบายใจ พึงพอใจที่ได้มาใช้บริการกับ สคบ.
จากนั้นในช่วงเวลา 12.30 น. รัฐมนตรีประจําสํานักนายกรัฐมนตรี พร้อมด้วยเลขาคณะกรรมการคุ้มครองผู้บริโภค เจ้าหน้าที่ สคบ. และคณะอนุกรรมการคุ้มครองผู้บริโภคประจําจังหวัดนครราชสีมา ได้ลงพื้นที่ให้คําแนะนําแก่ผู้ประกอบธุรกิจ เช่น ธุรกิจเกี่ยวกับประกาศคณะกรรมการคุ้มครองผู้บริโภคว่าด้วยการโฆษณา เรื่องธุรกิจที่ใช้ข้อความ ลด แลก แจก แถม การเสี่ยงชิงรางวัล ตรวจสอบฉลากสินค้าทั่วไป และสินค้าอันตรายด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กบี้”เปิดงานครบ 24 ปี ก.แรงงาน มอบโล่ ผู้ทำคุณประโยชน์ ผู้เกษียณ  อสร.ดีเด่น และผู้รับงานไปทำที่บ้าน
วันศุกร์ที่ 22 กันยายน 2560
“บิ๊กบี้”เปิดงานครบ 24 ปี ก.แรงงาน มอบโล่ ผู้ทําคุณประโยชน์ ผู้เกษียณ  อสร.ดีเด่น และผู้รับงานไปทําที่บ้าน
รมว.แรงงาน เปิดงานวันคล้ายวันสถาปนา ‘24 ปีของกระทรวงแรงงาน สู่แรงงานสร้างสรรค์
ด้วยพลังปัญญา’ มอบโล่ประกาศเกียรติคุณผู้ทําคุณประโยชน์ด้านแรงงาน ผู้เกษียณอายุราชการ อสร.ดีเด่น และโล่รางวัลกลุ่มผู้รับงานไปทําที่บ้าน
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานในพิธีเนื่องในโอกาสคล้ายวันสถาปนาครบรอบปีที่ 24 ของกระทรวงแรงงาน เริ่มด้วยพิธีถวายภัตตาหารเช้าแด่พระสงฆ์ 9 รูป พิธีสักการะ
พระพุทธสุทธิธรรมบพิตรและพระพุทธชินราช พิธีพราหมณ์ สักการะศาลพระภูมิชัยมงคลและศาลท้าวมหาพรหมเทวฤทธิ์ โดยเป็นประธานในพิธีเปิดงานภายใต้ชื่อ ‘24 ปี กระทรวงแรงงาน สู่แรงงานสร้างสรรค์ด้วยพลังปัญญา’ พร้อมรับมอบกระเช้าแสดงความยินดีเนื่องในโอกาสคล้ายวันสถาปนากระทรวงแรงงาน ครบรอบ 24 ปี จากหน่วยงานต่างๆ ณ บริเวณชั้นล่างอาคารกระทรวงแรงงาน
จากนั้น รัฐมนตรีว่าการกระทรวงแรงงาน เป็นประธานในพิธีมอบโล่ประกาศเกียรติคุณผู้ทําคุณประโยชน์ด้านแรงงาน จํานวน 26 ราย มอบโล่ประกาศเกียรติคุณผู้เกษียณอายุราชการประจําปี 2560 จํานวน 162 ราย มอบโล่ประกาศเกียรติคุณแก่อาสาสมัครแรงงานดีเด่น (อสร.) จํานวน 9 ราย มอบรางวัลผู้ชนะการประกวดกลุ่มผู้รับงานไปทําที่บ้านที่กู้เงินกองทุนเพื่อผู้รับงานไปทําที่บ้านดีเด่น จํานวน 6 ราย ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยได้กล่าวแสดงความยินดีแก่ผู้เข้ารับรางวัลว่า กระทรวงแรงงานมีขอบเขตงานกว้างขวาง จําเป็นอย่างยิ่งต้องอาศัยความร่วมมือจากทุกฝ่าย โดยเฉพาะภาคเอกชนซึ่งมีบทบาทสําคัญที่ช่วยให้ภารกิจของกระทรวงแรงงานในด้านการพัฒนาฝีมือแรงงาน ส่งเสริมและขยายโอกาสการมีงานทํา การคุ้มครองดูแลให้แรงงานมีความมั่นคงและปลอดภัยในการทํางาน สําเร็จลุล่วงตามวัตถุประสงค์ สําหรับข้าราชการและลูกจ้างประจําที่เกษียณอายุราชการ ถือว่าได้แสดงให้เห็นถึงการปฏิบัติหน้าที่อย่างครบถ้วนสมบูรณ์ ก่อให้เกิดประโยชน์ที่สูงยิ่งควรแก่การยกย่องสรรเสริญ และสมควรที่จะได้รับการจดจําและยึดถือเป็นแบบอย่างในการปฏิบัติหน้าที่ เพื่อก่อให้เกิดประโยชน์สูงสุดแก่ประเทศชาติและประชาชน
รัฐมนตรีว่าการกระทรวงแรงงาน กล่าวต่อว่า ภารกิจของกระทรวงแรงงานมีความหลากหลายด้านนับตั้งแต่การพัฒนาฝีมือแรงงาน การจัดหางาน การสร้างหลักประกันทางสังคม การให้ความคุ้มครองเพื่อให้ได้สิทธิประโยชน์ตามที่กฎหมายแรงงานกําหนด การป้องกันปัญหาเรื่องแรงงานต่างด้าว ปัญหายาเสพติด รวมทั้งปัญหาการค้ามนุษย์ ซึ่งสิ่งต่างๆ เหล่านี้เป็นความเกี่ยวพันกับความกินดีอยู่ดีของพี่น้องประชาชนในทุกพื้นที่ การเสียสละและความมุ่งมั่นอุทิศตนเพื่อปฏิบัติหน้าที่ของทุกคน จึงมีส่วนสําคัญยิ่งที่เข้ามาช่วยเป็นแรงผลักดันภารกิจของกระทรวงแรงงานให้บรรลุความสําเร็จตามเป้าหมาย
ปัจจุบันกระทรวงแรงงาน มีการแต่งตั้งผู้มีจิตอาสา เป็น “อาสาสมัครแรงงาน” เพื่อทําหน้าที่เสมือนตัวแทนของกระทรวงในการประสานการให้บริการด้านแรงงานแก่ประชาชนในพื้นที่อย่างทั่วถึงมาตั้งแต่ปี 2549 และได้ขยายจํานวนมากขึ้นจนครอบคลุมครบทุกตําบลทั่วประเทศ ปัจจุบันมีอาสาสมัครแรงงาน จํานวน 17,932 คน โดยเป็นอาสาสมัครแรงงานที่ได้รับค่าตอบแทนระดับตําบล 7,255 คน และเป็นเครือข่ายอาสาสมัครแรงงาน จํานวน 10,677 คน
-----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
22 กันยายน 2560
‘24 ปี กระทรวงแรงงาน สู่แรงงานสร้างสรรค์ ด้วยพลังปัญญา’
รัฐบาลไทย-ข่าวทำเนียบรัฐบาล-รมต. นร. ออมสิน เปิดโครงการ สคบ.สัญจร จังหวัดร้อยเอ็ด
วันพุธที่ 11 มกราคม 2560
รมต. นร. ออมสิน เปิดโครงการ สคบ.สัญจร จังหวัดร้อยเอ็ด
นายออมสิน ชีวะพฤกษ์ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค ได้เป็นประธานในพิธีเปิดโครงการ “สคบ.สัญจร จังหวัดร้อยเอ็ด” พร้อมกล่าวปาฐกถาพิเศษ เรื่อง นโยบายการคุ้มครองผู้บริโภคในส่วนภูมิภาค
วันนี้ (11 มกราคม 2560) เวลา 09.30 น. ณ อาคารหอประชุม พรรษา มหาวชิราลงกรณ์ มหาวิทยาลัยราชภัฏร้อยเอ็ด นายออมสิน ชีวะพฤกษ์ รัฐมนตรีประจําสํานักนายกรัฐมนตรี ในฐานะประธานกรรมการคุ้มครองผู้บริโภค ได้เป็นประธานในพิธีเปิดโครงการ “สคบ.สัญจร จังหวัดร้อยเอ็ด” พร้อมกล่าวปาฐกถาพิเศษ เรื่อง นโยบายการคุ้มครองผู้บริโภคในส่วนภูมิภาค โดยมี นายสฤษดิ์ วิฑูรย์ ผู้ว่าราชการจังหวัดร้อยเอ็ด พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค คณะกรรมการ เจ้าหน้าที่ ให้การต้อนรับ
พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค กล่าวรายงานว่าโครงการ “สคบ.สัญจร” จัดขึ้นเพื่อให้ความรู้และสร้างความเข้าใจด้านการคุ้มครองผู้บริโภค แก่ประชาชน รวมทั้งเสริมสร้างความรู้ความเข้าใจด้านการคุ้มครองผู้บริโภคให้กับผู้ประกอบธุรกิจ โดยเป็นการร่วมมือระหว่าง สคบ. และคณะอนุกรรมการคุ้มครองผู้บริโภคประจําจังหวัดร้อยเอ็ด ผู้ตรวจราชการสํานักนายกรัฐมนตรี สํานักงานคณะกรรมการการกระจายอํานาจให้แก่องค์กรปกครองส่วนท้องถิ่น สํานักงานคณะกรรมการกํากับและส่งเสริมการประกอบธุรกิจประกันภัย และศูนย์ดํารงธรรมจังหวัด
จากนั้นรัฐมนตรีประจําสํานักนายกรัฐมนตรีและคณะ ได้ลงพื้นที่ตรวจสอบสารปนเปื้อนอันตรายในผัก ผลไม้ และอาหารทะเล และตรวจการประกอบธุรกิจจําหน่ายทองรูปพรรณเพื่อให้คําแนะนําในการจัดทําฉลากที่ถูกต้องตามกฎหมายและไม่เอาเปรียบผู้บริโภค เนื่องจากที่ผ่านมาการละเมิดสิทธิและเอาเปรียบผู้บริโภคไม่ได้เกิดจากการกระทําโดยตั้งใจเสมอไป ส่วนหนึ่งเกิดมาจากการไม่เข้าใจในกฎระเบียบ ดังนั้น การชี้แจงเพื่อให้เกิดความเข้าใจที่ถูกต้องจึงเป็นการแก้ปัญหาที่ต้นเหตุอย่างมีประสิทธิภาพ
ต่อจากนั้น วิทยากรจากหน่วยงานที่เกี่ยวข้องได้ร่วมกันการอภิปรายเรื่อง “สคบ.กับการคุ้มครองผู้บริโภค” ส่วนช่วงบ่าย เป็นการอภิปรายเรื่อง “รู้ไว้...ไม่เสียสิทธิ” เพื่อให้ผู้เข้าร่วมสัมมนาฯ ซึ่งมีประมาณ 3,500 คน ได้รับรู้และเกิดความเข้าใจในการนําไปปฏิบัติได้อย่างถูกต้องต่อไป
รัฐบาลไทย-ข่าวทำเนียบรัฐบาล-โครงการสานพลังประชารัฐ-การพัฒนาพื้นที่บึงบางซื่อ
วันพฤหัสบดีที่ 19 เมษายน 2561
โครงการสานพลังประชารัฐ-การพัฒนาพื้นที่บึงบางซื่อ
ด้พลิกฟื้นชุมชนแออัดรอบบึงบางซื่อซึ่งมีอยู่ 5 ชุมชน 250 ครัวเรือน ให้มีคุณภาพชีวิตที่ดีขึ้น
โครงการสานพลังประชารัฐ-การพัฒนาพื้นที่บึงบางซื่อ
ต่อจากนี้ไป ขอเชิญรับฟังไทยคู่ฟ้า ครับ
เดิมพื้นที่รอบบึงบางซื่อ กรุงเทพมหานคร มีประชาชนเข้าไปบุกรุกและสร้างที่พักอาศัยอย่างหนาแน่นจนกลายเป็นชุมชนแออัด สภาพแวดล้อมเสื่อมโทรม และคนกลุ่มนี้ไม่สามารถขอทะเบียนราษฎร์หรือเข้าถึงบริการขั้นพื้นฐานของรัฐได้ แต่ด้วยความร่วมมือของรัฐบาล ภาคเอกชน และชุมชน ภายใต้โครงการสานพลังประชารัฐ-การพัฒนาพื้นที่บึงบางซื่อ ได้พลิกฟื้นชุมชนแออัดรอบบึงบางซื่อซึ่งมีอยู่ 5 ชุมชน 250 ครัวเรือน ให้มีคุณภาพชีวิตที่ดีขึ้น โดยมีหน่วยงานต่าง ๆ เข้าไปร่วมกันออกแบบที่อยู่อาศัย พัฒนาบึงให้สะอาด สวยงาม และหากก่อสร้างบ้านแล้วเสร็จ ผู้อาศัยก็สามารถขอเลขที่บ้านและได้รับบริการจากภาครัฐได้อย่างสมบูรณ์ ทั้งนี้ รัฐบาลมุ่งหวังลดความเหลื่อมล้ําและช่วยเหลือผู้ยากไร้ให้มีชีวิตที่ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี